Legal Document

Category: 163

Text:
34. ΑΠΟΦΑΣΙΣ ΥΠΟΥΡΓΩΝ ΒΙΟΜΗΧΑΝΙΑΣ ΚΑΙ ΟΙΚΟΝΟΜΙΚΩΝ Αριθ. 25300 της 18 Μαΐου/6 Ιουλ. 1959 Περί τρόπου διενεργείας δαπανών των απ’ ευθείας υπό του Κράτους καλλιεργουμένων Αλυκών. Έχοντες υπ’ όψιν τας διατάξεις: 1)Του από 9.2.1916 Β.Δ/τος «περί καλλιεργείας των αλυκών του Κράτους» ως και του από 3.11.43 Καν. Δ/τος. 2)Των Α.Ν. 933/1937 και 2184/40. 3)Του Ν.Δ. 177/46 «περί τροποποιήσεως του Α.Ν. 2184/40». 4)Του από 22 Σεπτ. 1923 Ν.Δ/τος «περί προπληρωμών», ως τούτο συνεπληρώθη μεταγενεστέρως. 5)Το άρθρ. 34 του Νόμ. Σ.Ι.Β./1852, ως ετροποποιήθη και συνεπληρώθη δια του Ν.Δ. 568/1948 ως και το άρθρ. 40 του Νόμ. Σ.Ι.Β. 6)Του Νόμ. 5367/1932 «περί εκτελέσεως δημοσίων έργων» και του εκτελεστικού τούτου Δ/τος της 12/16.7.32, ως αντικατεστάθη δια του από 7.8.52 τοιούτου. 7)Του Ν.Δ. 3095/1954 «περί οργανώσεως και λειτουργίας της Υπηρεσίας Κρατικών Προμηθειών και της Επιτροπής Κρατικών Προμηθειών». 8)Του άρθρ. 8 του Ν.Δ. 2500/53 «περί περιορισμού της εις προσωπικόν συνθέσεως των πολιτικών του Κράτους υπηρεσιών», ως τούτο ετροποποιήθη και συνεπληρώθη μεταγενεστέρως. 9)Του άρθρου μόνου του από 17/30.10.53 Β.Δ/τος «περί διατηρήσεως εν ισχύϊ διατάξεων αφορωσών την πρόσληψιν υπαλλήλων επί συμβάσει παρά τω Υπουργείω Βιομηχανίας». 10)Της υπ’ αριθ. 79.179/17.10.57 κοινής αποφάσεως των Υπουργών Βιομηχανίας και Συντονισμού ως και την υπ’ αριθ. 272630/9.11.57 αποφάσεως των Υπουργών Βιομηχανίας και Οικονομικών «περί καθορισμού του μηνιαίου μισθού του επί συμβάσει Ιδιωτικού Δικαίου Τεχνικού προσωπικού Υπηρεσίας Αλυκών Υπουργείου Βιομηχανίας. 11)Των από 22.8.58 Εθνικών Συλλογικών Συμβάσεων Εργασίας «περί αυξήσεως 1)των ημερομισθίων των επί ημερομισθίω αμειβομένων μισθωτών και 2)των μισθών των επί μισθώ αμειβομένων μισθωτών» και 12)Της υπ’ αριθ. 1020/25.11.58 πράξεως του Υπουργικού Συμβουλίου «περί καθορισμού από 1.10.58 του βασικού μηνιαίου μισθού και λοιπών ε(Αντί της σελ. 322,01) Σελ. 322,01(α) Αλυκές 13.Η.α.32-34 πιδομάτων των τακτικών δημοσίων εν γένει υπαλλήλων» και επιθυμούντες όπως αι δαπάναι εν γένει των αλυκών ήτοι καλλιεργείας, εκτελέσεως μονίμων τεχνικών έργων, έργων βελτιώσεως και επεκτάσεως ως και η απόδοσις λογαριασμού, των δι’ αντιμετώπισιν τούτων εκδιδομένων χρηματικών ενταλμάτων προπληρωμής, ενεργώνται κανονικώς και βάσει των ως άνω κειμένων διατάξεων, αποφασίζομεν: Παρέχομεν τας κάτωθι λεπτομερείς οδηγίας, βάσει των ισχυουσών περί Αλυκών και άλλων τινων διατάξεων, επί της ακριβούς των οποίων εφαρμογής εξαρτάται η κανονική και απρόσκοπτος λειτουργία των αλυκών και ορίζομεν τας δαπάνας αίτινες δύνανται να ενεργώνται απ’ ευθείας υπό των επιτηρητών και των κατά τόπους επιτροπών δια την καλλιέργειαν των αλυκών, συμφώνως προς το άρθρ. 2 παρ. 2 του Ν.Δ. 177/1946. Τεχνικόν και βοηθητικόν προσωπικόν επί μηνιαία αντιμισθία Άρθρ.1.-Α)Πρόσληψις: Το τεχνικόν και βοηθητικόν προσωπικόν ήτοι οι αρχιτεχνίται, οι βοηθοί αρχιτεχνιτών, οι τεχνίται (πρακτικοί μηχανικοί) και οι βοηθοί τούτων προσλαμβάνονται ως ορίζουσιν αι σχετικαί διατάξεις. Εις περίπτωσιν καθ’ ην, δι’ οιονδήποτε λόγον, δεν καθίσταται δυνατή η πρόσληψις του προσωπικού τούτου κατά τα ανωτέρω θέλει προσλαμβάνεται κατάλληλον τεχνικόν προσωπικόν, κατά τα εν άρθρ. 2 της παρούσης καθοριζόμενα, όπερ απολύεται, οπωσδήποτε, άμα τω πέρατι της αλοπηγικής περιόδου άνευ άλλης τινός, προς τούτο, διαταγής. Β)Πληρωμή: Η πληρωμή του ανωτέρω προσωπικού θέλει ενεργείται κατά δεδουλευμένα δεκαπενθήμερα την 1ην και 16ην εκάστου μηνός α)κατόπιν εκδόσεως εντολής πληρωμής παρά του οικείου Επιτηρητού και β)βάσει καταστάσεως πληρωμής συντασσομένης εις τριπλούν κατά το υπόδειγμα καταστάσεων (Α), εφ’ ης και επί της οικείας στήλης θέλουσιν υπογράφει οι δικαιούχοι. Εάν δι’ οιονδήποτε λόγον δεν καθίσταται εφικτή η παρά του δικαιούχου υπογραφή επί της καταστάσεως θέλει προσαρτάται εξοφλητική απόδειξις τούτου θεωρουμένη παρά της Αστυνομικής Αρχής. Η ανωτέρω κατάστασις δέον να συμπληρούται πλήρως προ της ενεργείας της πληρωμής μετά την οποίαν θεωρείται παρά του Επιτηρητού. Επί του συνόλου των αποδοχών του επί συμβάσει τεχνικού προσωπικού δέον όπως ενεργήται κράτησις: α)3% υπέρ του Μ.Τ.Π.Υ. β)5% χαρτοσήμου. γ)ενιαίου φόρου και δ)Το καθοριζόμενον εκάστοτε ποσοστόν υπέρ του Ι.Κ.Α. και των εις αυτό συνυπολογιζομένων εισφορών (εργατικής κατοικίας και Διανεμητικού Λογαριασμού). Εις τας περιοχάς των αλυκών εις ας δεν έχει επεκταθή ο θεσμός ούτος θα διενεργήται μόνον η κράτησις (1%) υπέρ του δια του Ν.Δ. 3868/58 συσταθέντος Διανεμητικού  Σελ. 322,02(α) Λογαριασμού Οικογενειακών Επιδομάτων Μισθωτών, ως ειδικώτερον εκάστη κράτησις καθορίζεται εις τας οικείας διατάξεις και τας εκάστοτε σχετικάς ημετέρας εγκυκλίου διαταγάς. Εκ των ανωτέρω καταστάσεων πληρωμής (Α) η μία δέον όπως υποβάλληται, αμελλητί, εντός 10 ημερών εις την Δ/νσιν Αλυκών, η δευτέρα θα παραμένη εις το Αρχείον της αλυκής και η τρίτη αποτελεί δικαιολογητικόν του εντάλματος πληρωμής. Άρθρ.2.-Ορίζομεν ως κάτωθι τας δαπάνας προσωπικού αίτινες ενεργώνται απ’ ευθείας υπό των Επιτηρητών δια την καλλιέργειαν των αλυκών συμφώνως προς το άρθρ. 2 παρ. 2 του Ν.Δ. 177/1946: Ημερομίσθιοι εργάται και λοιποί τεχνίται  Α)Πρόσληψις: Οι εργάται και λοιποί τεχνίται προσλαμβάνονται απ’ ευθείας υπό του Επιτηρητού της αλυκής δι’ εκτέλεσιν ωρισμένου αριθμού ημερομισθίων και εντός ωρισμένου χρονικού διαστήματος εξαρτωμένου εκ του είδους της προς εκτέλεσιν εργασίας, περιλαμβανομένης εν τω προϋπολογισμώ εκάστης αλυκής, κατόπιν συνεννοήσεως αυτού μετά του ζυγιστού, Αρχιτεχνίτου ή Πρακτικού Μηχανικού ταύτης αναλόγως του είδους της εργασίας, ευθυνομένων απάντων δια το αναγκαίον της προσλήψεως και της από πάσης απόψεως καταλληλότητος των προσλαμβανομένων προσώπων. Άπαντες οι ανωτέρω ημερομίσθιοι εργατοτεχνίται, μετά το πέρας της εργασίας δι’ ην προσελήφθησαν και οπωσδήποτε μετά το πέρας της αλοπηγικής περιόδου απολύονται άνευ άλλης διαδικασίας ή διαταγής, μη δικαιούμενοι ουδεμιάς αποζημιώσεως. Β)Εργασία: Αύτη καθορίζεται υπό του Επιτηρητού εις 8ωρον ημερησίως και εις ώρας καθοριζομένας υπό τούτου συντασσομένου ημερησίου δελτίου εργασίας, συμφώνως προς το εκάστοτε σχετικόν υπόδειγμα της Υπηρεσίας, όπερ αναρτάται εις εμφανές μέρος του Γραφείου και οικημάτων της αλυκής. Αντίγραφον του δελτίου τούτου δέον όπως επισυνάπτεται εις τα εκάστοτε υποβαλλόμενα δικαιολογητικά του οικείου χρηματικού εντάλματος πληρωμής. Κατά την περίοδον της καλλιεργείας και μόνον εν περιπτώσει ανάγκης δύναται ο Επιτηρητής, δι’ ημερησίας διαταγής, να παρατείνη την εργασίαν ωρισμένου αριθμού εργατοτεχνιτών και μίαν ή δύο το πολύ ώρας, πέραν του κανονικού 8ώρου, επί προσθέτω αποζημειώσει ίση προς το ημερομίσθιον προσηυξημένον κατά 30%. Το ως άνω ημερομίσθιον εργατοτεχνικόν προσωπικόν των αλυκών απασχολούμενον κατά τας Κυριακάς και τας κατά νόμον εξαιρεσίμους εορτάς δικαιούται της, υπό των υπ’ αριθ. 8900/46 και 25825/51 αποφάσεων των Υπουργών Οικονομικών και Εργασίας, προβλεπομένης προσαυξήσεως, εξ 75%, κατά τα υπό του Ν.Δ. 3755/57 και των εν λόγω αποφάσεων οριζόμενα. Δια την ανωτέρω παράτασιν της εργασίας και την απασχόλησιν κατά τας Κυριακάς και εξαιρεσίμους εορτάς απαιτείται, έστω και εκ των υστέρων, έγκρισις του Υπουργού Βιομηχανίας, μετά γνώμην της Τεχνικής Επιτροπής Αλυκών (Τ.Ε.Α.). 13.Η.α.34 Αλυκές Γ)Αμοιβή: Εν όψει της προσλήψεως των ως άνω εργατοτεχνιτών ή αναθεωρήσεως των εν ισχύϊ ημερομισθίων, προτάσει του Επιτηρητού της αλυκής, συνέρχεται η δυνάμει της παρούσης προς καθορισμόν των ανωτάτων ορίων των ημερομισθίων, αμοιβών κατ’ αποκοπήν εργασιών και εκτελέσεως δαπανών εν γένει καλλιεργείας, συντάσσουσα σχετικόν πρωτόκολλον όπερ υποβάλλεται εις την Δ/νσιν Αλυκών. Ακολούθως εκδίδεται απόφασις του Υπουργού Βιομηχανίας, καθορίζουσα τα ανώτερα όρια ημερομισθίων κλπ. καθ’ αλυκήν, ορίζουσα άμα και τον χρόνον διαρκείας της ισχύος τούτων, άτινα δεν δύνανται να ώσι κατώτερα των καθοριζομένων δια της ως άνω από 22.8.58 Εθν. Συλλογικής Συμβάσεως εργασίας ή εκδοθησομένης νεωτέρας τοιαύτης. Η δια του πρωτοκόλλου υποβαλλομένη γνώμη της Επιτροπής δεν είναι υποχρεωτική δια τον Υπουργόν της Βιομηχανίας. Κατά την περίοδον της συγκομιδής των αλάτων αι εργασίαι συγκεντρώσεως αυτών (εξόρυξις, συσσώρευσις, πλήρωσις Βαγονέττων, εξαγωγή τούτων εις τους διαδρόμους, μεταφορά εις άλωνας, μόρφωσις σωρού, κεράμωσις κλπ.) λόγω της δυσχερούς και ιδιοτύπου της εργασίας, των κινδύνων, καταστροφής αυτών, συνεπεία των καιρικών συνθηκών, και της ανάγκης ταχείας συγκεντρώσεως και εξασφαλίσεως τούτων, δύνανται, προτάσει του Επιτηρητού και κατόπιν συμφώνου γνώμης των ως άνω τοπικών Επιτροπών, να εκτελώνται κατ’ αποκοπήν μετ’ έγκρισιν του Υπουργού Βιομηχανίας και συμφώνου γνώμης της Τ.Ε.Α., παρ’ ομάδος εργατών δι’ έκαστον είδος εργασίας. Εις όλως εξαιρετικάς περιπτώσεις προς πρόληψιν κινδύνων εξ ανωτέρας βίας κλπ. δύναται ο Υπουργός Βιομηχανίας μετά σύμφωνον γνώμην της Τ.Ε.Α., προτάσει του οικείου Επιτηρητού, να προβή απ’ ευθείας εις έγκρισιν αμοιβών κατ’ αποκοπήν. Δ)Πληρωμή: Η πληρωμή των ανωτέρω εργατοτεχνιτών ενεργείται καθ’ εβδομάδα ή δεκαπενθήμερον α)κατόπιν εκδόσεως εντολής πληρωμής παρά του οικείου Επιτηρητού και β)βάσει καταστάσεως πληρωμής συντασσομένης κατά το υπόδειγμα καταστάσεως πληρωμής (Β), εφ’ ης και εις την οικείαν στήλην θέλουσιν υπογράφει οι δικαιούχοι. Παρά την υπογραφήν των δικαιούχων θ’ αναγράφηται ο αριθμός ταυτότητος τούτων και η εκδούσα ταύτην Αστυνομική Αρχή. Η εξόφλησις των αγραμμάτων δικαιούχων βεβαιούται παρά δύο μαρτύρων, υπογραφόντων αντ’ αυτών εις την οικείαν στήλην. Εάν λόγω απουσίας δεν καθίσταται εφικτή η παρά του δικαιούχου υπογραφή επί της καταστάσεως, θέλει προσαρτάται εξοφλητική απόδειξις τούτου θεωρουμένη παρά της Αστυνομικής Αρχής. Η ανωτέρω κατάστασις πληρωμής (Β) δέον απαραιτήτως να συμπληρούται πλήρως και να θεωρήται παρά του Επιτηρητού προ της ενεργείας της πληρωμής και της υπογραφής ταύτης παρά των δικαιούχων, εις περίπτωσιν δε πλειόνων φύλλων, θεωρούνται άπαντα υπό του Επιτηρητού. Αποδίδομεν ιδιαιτέραν σημασίαν εις την αναγραφήν του είδους της εργασίας εκάστου εργάτου επί της οικείας στήλης της καταστάσεως πληρωμής (Β). Η κατάστασις (Β) ή τα πλείονα φύλλα ταύτης υπογράφονται δια το συνυπεύθυνον παρά του αρχιτεχνίτου, του τυχόν υπηρετούντος εν τη αλυκή ζυγιστού ή και του αρχαιοτέρου των φυλάκων. Η κατάστασις (Β) ούτω διαμορφωθείσα παραδίδεται εις τον Ταμίαν, όστις διενεργεί την πληρωμήν επί παρουσία του Επιτηρητού. Επί του συνολικού ποσού των καταβλητέων εις τους εργατοτεχνίτας ημερομισθίων, δέον όπως ενεργώνται αι αυταί ως άνω (άρθρ. 1 παρ. Β΄) αναφερόμεναι κρατήσεις επί των αποδοχών του επί συμβάσει τεχνικού προσωπικού. Των ανωτέρω καταστάσεων πληρωμής (Β) συντάσσονται δύο αντίγραφα εξ ων το εν δέον όπως υποβάλληται εντός 10 ημερών εις την Δ/νσιν Αλυκών, το δε έτερον θα παραμένη εις το Αρχείον της αλυκής. Επιτροπαί, Προμήθειαι υλικών Εκτελέσεις έργων,  Μεταφοραί και λοιπαί δαπάναι Άρθρ.3.-Α)Επιτροπαί: 1)Παρά τη Κεντρική Υπηρεσία των Αλυκών συνιστάται Επιτροπή, αποτελουμένη εκ των α)Διευθυντού Αλυκών ή Επιθεωρητού Αλυκών, β)του Τμηματάρχου του Τμήματος Διοικήσεως και Διαχειρίσεως Αλυκών, γ)του προϊσταμένου της Υπηρεσίας Εντελλομένων Εξόδων ή του νομίμου αναπληρωτού τούτου, δ)ενός Επιθεωρητού Βιομηχανίας, ε)του Διευθυντού Βιοτεχνίας του Υπουργείου Βιομηχανίας και ς)ενός Αρχιμηχανικού της Γεν. Δ/νσεως Μηχανολογίας. Έργον της Επιτροπής ταύτης είναι η κατά τα κεκανονισμένα ενέργεια πάσης φύσεως προμηθείας υλικών ή εκτελέσεως εργασιών απασών των αλυκών, αίτινες ως εκ της φύσεώς των δέον να εκτελεσθώσιν εις την περιφέρειαν των Αθηνών-Πειραιώς και Περιχώρων. 2)Δια τον αυτόν ως άνω σκοπόν συνιστάται εν Θεσσαλονίκη Επιτροπή (εκτέλεσις των εκείσε προμηθειών κλπ.), αποτελουμένη εκ των α)του Δ/ντού της Υπηρεσίας Δημοσίων Έργων Θεσ/νίκης, β)του προϊσταμένου της Ηλεκτρομηχανολογικής Υπηρεσίας Μακεδονίας και Θράκης και γ)του οικείου Επιτηρητού αλυκής όστις και εισηγείται ή των νομίμων αναπληρωτών τούτων. 3)Συνιστάται εν τη έδρα εκάστης των αλυκών 3μελής επιτροπή αποτελουμένη εκ των προϊσταμένων δύο εκ των κάτωθι υπηρεσιών, κατά την σειράν της αναγραφής των και του Επιτηρητού της οικείας αλυκής ήτοι α)του Δ/ντού Νομαρχίας, β)του Νομομηχανικού, γ)του Δ/ντού της Οικονομικής Εφορίας, δ)του Δ/ντού του Δημοσίου Ταμείου, ε)του προϊσταμένου της Αστυνομικής Αρχής και ς)των Δ/ντών ετέρων δημοσίων αρχών ή των αναπληρωτών τούτων. Έργον των ανωτέρω επιτροπών είναι η πρότασις περί του καθορισμού των εργατοτεχνικών ημερομισθίων, η εκτέλεσις των εργασιών, περί ων το άρθρ. 2 παρ. Γ΄ της παρούσης και των εις την κατωτέρω παρ. Β΄ εδάφ. 2 και 3 αναφερομένων δαπανών καλλιεργείας των αλυκών, συμφώνως προς τας διατάξεις του άρθρ. 2 του Ν.Δ. 177/1946. Β)Συνήθεις και τακτικαί δαπάναι καλλιεργείας των αλυκών: Ορίζομεν ως κάτωθι τας δαπάνας αίτινες δύνανται να ενεργώνται απ’ ευθείας παρά των Επιτηρητών και των κατά τόπους Επιτροπών δια την προμήθειαν υλικών, εργαλείων, και ειδών εν γένει αναγκαιούντων δια την καλλιέργειαν των αλυκών συμφώνως προς παρ. 2 του άρθρ. 2 του Ν.Δ. 177/1946 (εκτέλεσις έργων καλλιεργείας, προμήθεια υλικών, μεταφοραί και λοιπαί δαπάναι). 1)Πάσαι αι μέχρι του ποσού των δραχ. 2.500 συνήθεις και τακτικαί δαπάναι των αλυκών κατ’ είδος ή εργασίαν (επισκευή μηχανών, πλαστίγγων, εκτέλεσις συναφών κατ’ αποκοπήν εργασιών επισκευών, συντηρήσεως και προμήθεια υλικού χρήσεως) ενεργώνται απ’ ευθείας παρά του Επιτηρητού, δια της λήψεως τριών προσφορών, εφ’ όσον πρόκειται περί δαπάνης άνω των 1.000 δραχμών. (Αντί της σελ. 322,03) Σελ. 322,03(α) Αλυκές 13.Η.α.34 Εις όλως εξαιρετικάς περιπτώσεις επιτακτικής και επειγούσης ανάγκης προς αποτροπήν ζημιών (έργων καλλιεργείας, καταστροφής αλάτων, μηχανημάτων, οικημάτων κλπ.) δύναται να διενεργηθή δαπάνη εκ του εις χείρας του Ταμίου εντάλματος εκδοθέντος δι’ άλλην αιτίαν, μέχρι του ανωτέρω ποσού κατόπιν τηλεγραφικής αναφοράς του επιτηρητού εγκρινομένη έστω και εκ των υστέρων δι’ αποφάσεως του Υπουργού Βιομηχανίας, μετά σύμφωνον γνώμην της Τ.Ε.Α. Εις περίπτωσιν καθ’ ην δεν υφίσταται χρηματικόν υπόλοιπον εξ εκδοθέντος εντάλματος προπληρωμής, δύναται ν’ αναληφθή η δαπάνη αύτη και να εγκριθή εκ των υστέρων ως ανωτέρω. 2)Πάσαι αι συνήθεις δαπάναι των αλυκών αίτινες κατ’ είδος ή εργασίαν ανέρχονται από του ποσού των δραχ. 2.500-10.000 ενεργώνται απ’ ευθείας υπό των ως άνω 1, 2 και 3 Επιτροπών, μετά προηγουμένην γνώμην της Τ.Ε.Α. ως προς το σκόπιμον της προμηθείας, δια λήψεως τριών προσφορών. Αι ανωτέρω Επιτροπαί συντάσσουσι πρακτικόν μετ’ εκθέσεως αυτών περί του συμφέροντος ή μη των επιτευχθεισών τιμών. 3)Ειδικώς αι προμήθειαι υγρών καυσίμων, λόγω των επικρατουσών συνθηκών εις τας αλυκάς, της ελλείψεως αποθηκευτικών χώρων δια μεγάλας ποσότητας και του καθορισμού παγίων σχεδόν τιμών κατόπιν της λειτουργίας του Κρατικού Διϋλιστηρίου πετρελαιοειδών, θα ενεργώνται εκάστοτε αναλόγως των αναγκών των αποθηκευτικών χώρων των αλυκών απ’ ευθείας υπό των Επιτροπών ή Επιτηρητών, άνευ γνώμης της Τ.Ε.Α. 4)Προκειμένου περί προμηθείας διατετιμημένων ειδών ή εκτελέσεως μεταφορών, βάσει ναυλολογίων του Υπουργείου Εμπορικής Ναυτιλίας ή αποφάσεως καθορισμού κομίστρων του Υπουργείου Συγκοινωνιών, δύνανται αύται να εκτελώνται άνευ δημοπρασίας, εφ’ όσον δεν καθίσταται δυνατή εξυπηρέτησις της σχετικής ανάγκης δι’ ετέρου συμφέροντος τη υπηρεσία νομίμου τρόπου (αλλαγή δρομολογίου κλπ.) δια της ελευθέρας προσφοράς και ζητήσεως. 5)Πραγματοποίησις δαπανών, προμηθείας υλικών, επισκευών κλπ., ων το ολικόν ετήσιον ποσόν ανέρχεται από του ποσού των 10.000-30.000 δραχμών ενεργείται υπό Επιτροπών, συμφώνως προς τας διατάξεις της παρ. 2 του άρθρ. 7 του Α.Ν. 2184/1940, κατόπιν συμφώνου γνώμης της Τ.Ε.Α., αποφαινομένης (αντί του Γνωμοδοτικού Συμβουλίου Προμηθειών Υπουργείου Βιομηχανίας) περί της ανάγκης, των όρων και του τρόπου της εκτελέσεως εργασιών καλλιεργείας αλυκών ή προμηθείας υλικών, δια τακτικού δημοσίου συναγωνισμού, ως ορίζουσιν αι διατάξεις του Ν.Δ. 568/1948 «περί τροποποιήσεως και συμπληρώσεως του άρθρ. 34 του Νόμ. Σ.Ι.Β./1852 και των περί προμηθειών διατάξεων του Δημοσίου», εν συνδυασμώ προς τας διατάξεις του Ν.Δ. της 29-12-25/9-1-26 «περί τρόπου ενεργείας προμηθειών υπό των πολιτικών Υπουργείων και Υπηρεσιών» ως αύται ετροποποιήθησαν μεταγενεστέρως. 6)Αν η ολική ετησία δαπάνη προμηθείας υλικών υπερβαίνει τας 30.000 δραχμάς θέλει ενεργείται δια τακτικού δημοσίου συναγωνισμού υπό της Επιτροπής Κρατικών Προμηθειών ή κατ’ εξουσιοδότησιν ταύτης, συμφώνως προς τας διατάξεις του αυτού ως άνω Ν.Δ. 568/48, εν συνδυασμώ προς τας σχετικάς διατάξεις του Ν.Δ. 3095/1954 και τας εκάστοτε ισχυούσας τοιαύτας. Σελ. 322,04(α) 7)Δια προμηθείας, μετακομίσεις και εργασίας, ων το ποσόν υπερβαίνει τας 2.500 δραχμάς απαιτείται να συναφθή σύμβασις μεταξύ του Δημοσίου, εκπροσωπουμένου υπό του αρμοδίου Υπουργού ή του νομίμως προς τούτο εξουσιοδοτημένου υπαλλήλου ή του αρμοδίου Επιτηρητού και του προμηθευτού. 8)Εις εξαιρετικάς περιπτώσεις και λόγω του κατεπείγοντος ως εκ της φύσεως της υπό εκτέλεσιν εργασίας ή προμηθείας, εκ της βραδύτητος της εκτελέσεως της οποίας θέλει δυσχερανθή η ομαλή διεξαγωγή της καλλιεργείας επί ζημία της παραγωγής και συνεπώς των συμφερόντων του Δημοσίου και δεν συγχωρείται η ενέργεια τακτικού δημοσίου συναγωνισμού, δύναται η εκτέλεσις εργασίας ή προμηθείας αξίας ανωτέρας των δραχ. 10.000 να ενεργηθή, κατά παρέκκλισιν των κειμένων διατάξεων περί δημοσίου λογιστικού και των περί τρόπου ενεργείας προμηθειών του Δημοσίου, μετά γνώμην της «Τ.Ε.Α.», συμφώνως προς το άρθρ. 1 παρ. 3 εδάφ. 4 του Ν.Δ. 177/1946. Γ)Δαπάναι δι’ εκτέλεσιν μονίμων τεχνικών έργων, έργων βελτιώσεως και επεκτάσεως των αλυκών (εκτέλεσις έργων, προμήθεια υλικών, μεταφοραί και λοιπαί δαπάναι). 1)Η εκτέλεσις των έργων τούτων και των σχετικών προμηθειών, αξίας μέχρι δραχ. 5.000 εν συνόλω διενεργείται δι’ απ’ ευθείας αναθέσεως μετά πρόχειρον διαγωνισμόν, είτε απολογιστικώς, μετά σύμφωνον γνώμην της «Τ.Ε.Α.» περί του συμφέροντος της τοιαύτης εκτελέσεως, συμφώνως προς τας διατάξεις του άρθρ. 3 παρ. 2 του Ν.Δ. 177/1946. Οι πρόχειροι ούτοι διαγωνισμοί διεξάγονται υπό των Επιτροπών του άρθρ. 3 της παρούσης. 2)Η εκτέλεσις έργων και των σχετικών προμηθειών αξίας άνω των 5.000 δραχμών γίνεται υπό της Επιτροπής δια δημοσίου μειοδοτικού διαγωνισμού, οριζομένου δι’ αποφάσεως του Υπουργού Βιομηχανίας, συμφώνως προς τας διατάξεις του Νόμ. 5367/1932 «περί εκτελέσεως δημοσίων έργων» και του εκτελεστικού τούτου Δ/τος, της 12/16.7.32, ως αντικατεστάθη δια του από 7.8.52 τοιούτου και των εκάστοτε ισχυουσών διατάξεων περί εκτελέσεως δημοσίων έργων, ως αύται τροποποιούνται δια του Α.Ν. 2184/40 και του Ν.Δ. 177/46. 3)Εις εξαιρετικάς περιπτώσεις και λόγω του κατεπείγοντος ως εκ της φύσεως της υπό εκτέλεσιν εργασίας ή προμηθείας εκ της βραδύτητος της εκτελέσεως της οποίας θέλει δυσχερανθή η ομαλή διεξαγωγή της καλλιεργείας επί ζημία της παραγωγής και συνεπώς των συμφερόντων του Δημοσίου, δύναται να ανατεθή εις την ανωτέρω υπό του Υπουργού Βιομηχανίας οριζομένην Επιτροπήν η εκτέλεσις εργασίας ή προμηθείας οιασδήποτε αξίας δια συνοπτικής διαδικασίας συντεμνομένων των προθεσμιών κατ’ απόφασιν των Υπουργών Βιομηχανίας και Οικονομικών, ήτις θέλει ορίσει είτε δι’ απ’ ευθείας αναθέσεως κατόπιν προχείρου διαγωνισμού, είτε απολογιστικώς μετά σύμφωνον γνώμην της «Τ.Ε.Α.» επί του επείγοντος της εκτελέσεως του έργου ή εργασίας και προμηθείας, συμφώνως προς την παρ. 3 του άρθρ. 3 του Ν.Δ. 177/1946. 13.Η.α.34 Αλυκές Δ)Πληρωμή δικαιούχων: Η πληρωμή των δικαιούχων προμηθευτών, εργολάβων ή μεταφορέων ενεργείται α)κατόπιν εκδόσεως εντολής πληρωμής παρά του οικείου Επιτηρητού, εις ην θ’ αναγράφηται λεπτομερώς το είδος και η ποσότης των προμηθευομένων ή μεταφερομένων υλικών ή του εκτελουμένου έργου, όστις είναι υπεύθυνος δια τας παρ’ αυτού εκδιδομένας εντολάς, β)προσαγωγής τιμολογίου, γ)προσαγωγής εξοφλητικής αποδείξεως του δικαιούχου, δ)δεόντως χαρτοσημασμένης συμβάσεως μεταξύ του Δημοσίου και του προμηθευτού, οσάκις το ποσόν των προμηθειών μετακομίσεων και εργασιών, αφορωσών εις την καλλιέργειαν των αλυκών υπερβαίνει τας δραχ. 2.500, ε)αποδεικτικού ενημερότητος του Δημοσίου Ταμείου των προς το Δημόσιον χρεών των δικαιούχων δια πληρωμάς δραχ. 5.000 και άνω, ς)εγγράφου βεβαιώσεως του Επιτηρητού, περί εκτελέσεως της εργασίας ή παραλαβής του υλικού και καταχωρήσεως τούτου εις το βιβλίον υλικού της αλυκής ή προκειμένου περί ειδών προμηθευομένων υπό της παρά τη Κεντρική Υπηρεσία ως άνω (1) Επιτροπής δι’ εγγράφου βεβαιώσεως της Υπηρεσίας Αλυκών ότι τα προμηθευόμενα είδη απεστάλησαν εις τον προορισμόν των και τοιαύτης του Επιτηρητού της οικείας αλυκής περί της παραλαβής των και της χρεώσεως εις το βιβλίον υλικού της αλυκής, ζ)πρακτικού δημοπρασίας μετά των προσφορών φύλλων εφημερίδων εις ας εδημοσιεύθη η διακήρυξις, εγγράφου Τεχν. Επιμελητηρίου Ελλάδος εις ο θα βεβαιούται η λήψις της αποσταλείσης αυτώ διακηρύξεως δημοπρασίας και λοιπών σχετικών εγγράφων ως και πρωτοκόλλου παραλαβής, οσάκις η δαπάνη εγένετο παρ’ Επιτροπής, μετ’ αντιγράφου της εγκριτικής διαταγής του Υπουργείου Βιομηχανίας και η)προσαγωγής πάντοτε συμφώνως τω Ν.Δ. 880/1949, προκειμένου περί προμηθείας ή εργολαβίας άνω των δραχ. 2.000, αποδεικτικού του Οικονομικού Εφόρου περί υποβολής αυτώ της σχετικής δηλώσεως. Προς τούτοις επί διατετιμημένων ειδών και κομίστρων αι προσαγόμεναι αποδείξεις δέον να ώσι τεθεωρημέναι παρά της αρμοδίας Αρχής (Λιμενικής-Αστυνομικής) επ’ αυτών δε να η προσηρτημένον και αντίγραφον ή απόσπασμα της αποφάσεως διατιμήσεως. Επί των πληρωτέων τοις άνω δικαιούχοις ποσών θέλουσιν ενεργώνται κρατήσεις Α)3% υπέρ του Μ.Τ.Π.Υ. Β)επί της αξίας των υλικών εκτελέσεως μονίμων τεχνικών έργων, βελτιώσεως και επεκτάσεως των αλυκών, 1% υπέρ του Τ.Σ.Μ. Εργοληπτών και 0,5% υπέρ του Ε.Μ. Πολυτεχνείου, Γ)επί των λογ/σμών εκτελέσεως των έργων τούτων, πλην των ως άνω κρατήσεων Α και Β α)1% υπέρ του Τ.Π.Ε.Μ.Δ.Ε., β)2% υπέρ Φ.Ε.Ε.Π. γ)2‰ υπέρ Τ.Ε.Ε. και δ)2% υπέρ του τέως Ε.Τ.Α.Κ.Δ.Υ. Χαρτόσημον ως νυν ισχύει ο κώδιξ χαρτοσήμου. α)Επί προμηθειών πετρελαίου, βενζίνης και λοιπών πετρελαιοειδών και μονοπωλιακών ειδών και επί προμηθειών κινητών αγαθών γενικώς ως και επί μεταφορικών δια παντός είδους μεταφορικών μέσων, οφείλεται αναλογικόν χαρτόσημον 5‰, το οποίον παρακρατείται υπό του Ταμίου της αλυκής και κατατίθεται εις το Δημόσιον Ταμείον, εκδιδομένου του σχετικού γραμματίου εισπράξεως αυτού. Τούτο δεν εφαρμόζεται εις τας περιπτώσεις χορηγήσεως ηριθμημένου τιμολογίου. Αι μέχρι δραχ. 50 αποδείξεις ατελώς. β)Επί εργολαβιών δι’ εκτέλεσιν των ως άνω τεχνικών έργων εν γένει οφείλεται χαρτόσημον 1% καταβαλλόμενον δι’ αποδεικτικού εις το Δημόσιον Ταμείον κατά την υποβολήν υπό του εργολάβου εις τον Οικον. Έφορον των αντιτύπων τιμολογίων, αι δε αποδείξεις πληρωμής του εκτελεσθέντος έργου (μερικώς ή ολικώς) υπόκεινται εις πάγιον τέλος 5 δραχμών και γ)Επί των εργατικών ημερομισθίων και της αντιμισθίας του τεχνικού και βοηθητικού προσωπικού οφείλεται χαρτόσημον 1% πλην μόνον το ήμισυ αυτού (5‰) καταβάλλεται υπό των εργατοτεχνιτών, κατατιθέμενον εις το Δημόσιον Ταμείον το έτερον δε ήμισυ βαρύνει το Δημόσιον (ως εργοδότην) και δεν καταβάλλεται ουδ’ επιρρίπτεται εις τους εργατοτεχνίτας. Εφ’ όσον ήθελεν επέλθη μεταβολή επί των ως άνω κρατήσεων και χαρτοσήμου θα ισχύωσι τα εκάστοτε καθοριζόμενα. Αι εν τω παρόντι άρθρ. 3ω δαπάναι καταχωρούνται αναλυτικώς εις κατάστασιν υποδείγματος (Γ΄) συντασσομένην εις διπλούν δια την Υ.Ε. Εξόδων, ήτις υπογράφεται παρά του Επιτηρητού, του τυχόν υπηρετούντος εν τη αλυκή ζυγιστού, του Αρχιτεχνίτου και του Πρακτικού μηχανικού, εφ’ όσον τα περιλαμβανόμενα εις την κατάστασιν είδη χρησιμοποιούνται παρ’ αυτού. Ταύτης συντάσσονται επίσης δύο αντίγραφα, εξ ων το εν υποβάλλεται εις το τέλος εκάστου μηνός αμελλητί εις την Διεύθυνσιν Αλυκών, το δε έτερον παραμένει εις το Αρχείον της Αλυκής. Χρηματικών ενταλμάτων, έκδοσις, διαχείρισις,  δικαιολογητικά τακτοποιήσεως Άρθρ.4.-Οσάκις δεν καθίσταται δυνατή η πληρωμή δαπανών των αλυκών δια τακτικών χρηματικών ενταλμάτων, αύτη ενεργείται δια τοιούτων προπληρωμής. α)Έκδοσις: Βάσει των προϋπολογισμών καλλιεργείας ή συντηρήσεως εκάστης αλυκής και των εκάστοτε αναγκών ο Επιτηρητής δια της Δ/νσεως Αλυκών ή αύτη οίκοθεν προκαλεί την έκδοσιν χρηματικού εντ/τος προπληρωμής ωρισμένου ποσού επ’ ονόματι του ταμίου της αλυκής. β)Διαχείρισις: Ο ταμίας της Αλυκής μετά την εξόφλησιν του εντ/τος παρά του Δημοσίου Ταμείου καταθέτει αμέσως το προϊόν τούτου εις την Τράπεζαν ή εις το Δημόσιον Ταμείον επί τη εκδόσει ιδίου γραμματίου εισπράξεως υπό τον λ/σμόν «υπόλογοι εξ εντ/των επί αποδόσει λ/σμού», αναλαμβάνει δε εκ ταύτης τμηματικώς αναλόγως των αναγκών της αλυκής, κατόπιν σχετικού υπηρεσιακού σημειώματος του Επιτηρητού, το απολύτως αναγκαίον προς αμέσους πληρωμάς ποσόν, το τυχόν δε εναπομένον υπόλοιπον καταθέτει αυτή την επομένην εργάσιμον ημέραν. Ο Ταμίας της αλυκής τηρεί α)Βιβλίον ημερολογιακής διαχειρίσεως και β)ημερολογιακήν κατάστασιν αναλήψεων και πληρωμών (παρ. 3 άρθρ. 6 του από 22.9.1923 Ν.Δ/τος «περί προπληρωμών») μονογραφημένην εκάστοτε και υπογραφομένην εν τέλει παρά της οικείας Τραπέζης ή του Δ/ντού του Δημοσίου Ταμείου. Απαγορεύεται η ενέργεια πληρωμών δι’ άλλην δαπάνην, διάφορον εκείνης, δι’ ην εξεδόθη το οικείον ένταλμα, εκτός της περιπτώσεως του άρθρ. 3 παρ. Β΄ εδάφ. 1 της παρούσης. Η εκτέλεσις των δαπανών και δικαιολόγησις τούτων δέον να γίγνεται συμφώνως προς τας κειμένας διατάξεις, την παρούσαν και τας εκάστοτε παρεχομένας οδηγίας του Υπουργείου Βιομηχανίας. (Αντί της σελ. 322,05) Σελ. 322,05(α) Αλυκές 13.Η.α.34 Η διαχείρισις υπόκειται εις τον έλεγχον των διαχειρίσεων των αρμοδίων επιθεωρητών δημοσίων υπολόγων. Η υποβολή των δικ/κών τακτοποιήσεως ιδιαιτέρως εκάστου εντ/τος προπληρωμής να ενεργήται εμπροθέσμως προς αποφυγήν των νομίμων συνεπειών. Εις περίπτωσιν μη εξαντλήσεως ολοκλήρου του ποσού του εντ/τος εντός της ταχθείσης προθεσμίας αιτείται εγκαίρως δια της Δ/νσεως Αλυκών προς την Υπηρ. Εντελ. Εξόδων η έγκρισις παρατάσεως προθεσμίας αποδόσεως λογαριασμού τούτου ή επιστρέφεται το αδιάθετον υπόλοιπον προς τακτοποίησιν του εντ/τος. γ)Δικαιολογητικά τακτοποιήσεως Πάσα πληρωμή θέλει ενεργήται μόνον κατόπιν προσαγωγής πάντων των κατά τα ανωτέρω λεπτομερώς καθοριζομένων δι/κών επαναλαμβανομένων ενταύθα εν συνόψει ήτοι: 1)Εντολής εκάστης πληρωμής, 2)καταστάσεως πληρωμής υποδείγματος (Α) και (Β), 3)των εν άρθρ. 3 παρ. Δ΄ «πληρωμή δικαιούχων» καθοριζομένων λεπτομερώς δια πάσαν περίπτωσιν και περιλαμβανομένων εις την κατάστασιν υποδείγματος (Γ΄). Πάντα ταύτα μετά των γραμματίων Δημοσίου Ταμείου καταθέσεως των υπέρ Δημοσίου ή Τρίτων ενεργηθεισών κατά την ενέργειαν των πληρωμών κρατήσεων και τελών χαρτοσήμου ως και της καταθέσεως της εισφοράς υπέρ του Ι.Κ.Α., του Διανεμητικού Λογ. Οικ. Επιδ. Μισθωτών κλπ. εις το Ι.Κ.Α. ή εντολοδόχον αυτού ίδρυμα (Τράπεζα) καταστάσεως διαχειρίσεως του οικείου χρηματικού εντ/τος προπληρωμής, εμφαινούσης καθ’ ημερομηνίαν τα αναληφθέντα και πληρωθέντα ποσά, συμφώνως προς το σχετικόν υπόδειγμα, αντιγράφου διορισμού του ταμίου της αλυκής αντιγράφου εγκεκριμένου προϋπολογισμού καλλιεργείας της αλυκής (δια το πρώτον ένταλμα εκάστης οικονομικής χρήσεως) μετά των τυχόν τροποποιήσεων τούτου, του αντιγράφου αποφάσεως εκδόσεως χρηματικού εντάλματος προπληρωμής ως και γραμματίου παραλαβής Δημοσίου Ταμείου του τυχόν αδιαθέτου υπολοίπου ποσού του εντ/τος, υποβάλλονται εμπροθέσμως δια συγκεντρωτικής καταστάσεως συντασσομένης εις τριπλούν, εις την Υ.Ε. Εξόδων, παρ’ ης διαβιβάζονται εις την Δ/νσιν Αλυκών δια τον ουσιαστικόν έλεγχον των γενομένων δαπανών, ακολούθως δε παρά ταύτης επαναφέρονται εις την Υπηρεσίαν Εντελλομένων Εξόδων Υπουργείου Βιομηχανίας δια τον περαιτέρω έλεγχον προς τακτοποίησιν του εντάλματος. Αντίγραφον της ως άνω συγκεντρωτικής καταστάσεως τηρείται εις το Αρχείον της Αλυκής. Γενικαί διατάξεις αφορώσαι τους Επιτηρητάς και τους Ταμίας των Αλυκών Άρθρ.5.-1)Οι Επιτηρηταί αλυκών δέον όπως μεριμνώσι δια την άμεσον υποβολήν των δικαιολογητικών των εξαντληθέντων χρηματικών ενταλμάτων προπληρωμών, των οποίων τυγχάνουσι υπόλογοι δια την νομιμότητα και πληρότητα τούτων υπέχοντες την ευθύνην του Δημοσίου υπολόγου κατά τας διατάξεις του Ν.Δ. 22/9/23 περί πληρωμών, ως ετροποποιήθη και συνεπληρώθη τούτο, διότι δεν εκδίδεται επ’ ονόματι των αυτού υπολόγου έτερον ένταλμα, εφ’ όσον η προθεσμία του εις χείρας του προηγουμένου έληξεν, ή εφ’ όσον εκκρεμή η απόδοσις δύο ενταλμάτων του αυτού Κεφαλ. και άρθρου του  Σελ. 322,06(α) προϋπολογισμού ή τριών εν συνόλω ενταλμάτων, ασχέτως κεφαλαίου και άρθρου. Υπέρβασις δαπάνης των καθ’ έκαστον κονδυλίων του εγκεκριμένου προϋπολογισμού απαγορεύεται. 2)Επιστροφή μεγάλων αδιαθέτων υπολοίπων εξ ενταλμάτων προπληρωμής δεν επιτρέπεται. Προς τον σκοπόν τούτον δέον να προβλέπωνται εκάστοτε κατά την αίτησιν εκδόσεως εντάλματος κατά το μάλλον επακριβώς αι δαπάναι, ώστε να μη μένωσιν υπόλοιπα αδιάθετα και αναγκάζεται ο Ταμίας ληγούσης της προθεσμίας αποδόσεως λογαριασμού να επιστρέφη ταύτα εις το Δημόσιον Ταμείον και να εξαντλήται ούτω αδικαιολογήτως η σχετική πίστωσις. Εις περίπτωσιν μη εξαντλήσεως του ποσού εντάλματος εντός της τασσομένης προθεσμίας αποδόσεως λογαριασμού δέον εγκαίρως να αιτήται η παράτασις της προθεσμίας αποδόσεως λογαριασμού του εντάλματος. Έγκρισις εκ των υστέρων οιασδήποτε δαπάνης δεν δύναται να γίνη, πλην της περιπτώσεως του άρθρ. 3 παρ. Β΄ εδάφ. 1 της παρούσης. Το ποσόν της άνευ εγκρίσεως γενομένης δαπάνης θα καταλογίζηται εις βάρος του εντέλλοντος την δαπάνην Επιτηρητού. Οι Επιτηρηταί των αλυκών δέον όπως αποφεύγωσι την ενέργειαν οιασδήποτε δαπάνης ασκόπου και περιττής, άλλως θα καταλογίζηται αύτη εις βάρος των. 3)Οι Επιτηρηταί των Αλυκών υποχρεούνται όπως αναφέρωσιν εγκαίρως εις την Δ/νσιν Αλυκών την επικειμένην εξάντλησιν των χρηματικών ποσών εξ ενταλμάτων αιτούντες την έκδοσιν νέου εντάλματος προπληρωμής προς συνέχισιν των εργασιών της καλλιεργείας, λαμβάνοντες μέριμναν, ώστε το υπόλοιπον εις χείρας του Ταμίου χρηματικόν ποσόν να επαρκέση δια την κάλυψιν των δαπανών μέχρι της αφίξεως του νέου χρηματικού εντάλματος. 4)Οι Ταμίαι των αλυκών δέον να ενεργώσιν αναλήψεις εκ του Δημοσίου Ταμείου ή της Τραπέζης, κατόπιν Υπηρεσιακού σημειώματος των Επιτηρητών, εν τω οποίω θ’ αναφέρηται το προβλεπόμενον ποσόν δια τας τρεχούσας δαπάνας. Ούτοι προ πάσης πληρωμής οφείλουσιν υπευθύνως να εξακριβώνωσι την ταυτότητα των εις τας καταστάσεις πληρωμής αναγραφομένων ως εργασθέντων προσώπων, μεταβαίνοντες απαραιτήτως εις τον τόπον εκτελέσεως της εργασίας (αλυκήν κλπ.), είναι δε συνυπεύθυνοι μετά του Επιτηρητού δια πάσαν αντικανονικήν πληρωμήν. Ομοίως δέον να ελέγχωσιν εάν έχωσι καλώς και είναι πλήρη τα μετά των εντολών πληρωμής των Επιτηρητών συνημμένα δικαιολογητικά πληρωμής, κατά τα εν τη παρούση αποφάσει οριζόμενα. Επίσης οι Ταμίαι δέον όπως ενεργώσιν απάσας τας κατά Νόμον κρατήσεις και εισφοράς υπέρ Δημοσίου ή Τρίτων και τελών χαρτοσήμου των εξοφλητέων αποδείξεων και καταστάσεων πληρωμής, την κατάθεσιν τούτων εις το Δημόσιον Ταμείον ή Τράπεζαν αναλόγως και την υποβολήν του σχετικού διπλοτύπου εισπράξεως Δημ. Ταμείου ή αποδείξεως Εισπράξεως της Τραπέζης μετά των λοιπών δικαιολογητικών αποδόσεως λογαριασμού του οικείου εντάλματος πληρωμής. Η παρούσα ισχύει από της 1ης Ιουν. 1959, αφ’ ης καταργείται η υπ’ αριθ. 48666/1953 απόφασις, δημοσιευθήτω δε δια της Εφημερίδος της Κυβερνήσεως. 13.Η.α.34 Αλυκές